

ที่ มท 0816.2/ว 2560 กรมส่งเสริมการปกครองท้องถิ่น

ถนนนครราชสีมา กทม. ๑๐๓๐๐

2 พฤศจิกายน 2564

เรื่อง ขอความอนุเคราะห์สนับสนุนการดำเนินงานสุขาภิบาลอาหารในสถานศึกษาที่ดำเนินงานโครงการพัฒนา  
เด็กและเยาวชน (กพด.) ตามพระราชดำริ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ปีงบประมาณ พ.ศ. 2565

เรียน ผู้ว่าราชการจังหวัด

อ้างถึง หนังสือกรมส่งเสริมการปกครองท้องถิ่น ที่ มท 0816.2/ว 11007 ลงวันที่ 4 สิงหาคม 2564

สิ่งที่ส่งมาด้วย สำเนาหนังสือกรมอนามัย ที่ สธ 0908.03/ว 7763 ลงวันที่ 18 ตุลาคม 2564 จำนวน 1 ชุด

ตามที่ กรมส่งเสริมการปกครองท้องถิ่นได้ขอความร่วมมือจังหวัดประชาสัมพันธ์ให้องค์กรปกครองส่วนท้องถิ่นแจ้งโรงเรียนในสังกัดดำเนินงานสุขาภิบาลอาหารในโรงเรียน และการอบรมผู้สัมผัสอาหารสำหรับโรงเรียนที่มีการจำหน่ายอาหารให้เป็นไปตามกฎกระทรวงสุขลักษณะของสถานที่จำหน่ายอาหาร พ.ศ. 2561 ความละเอียดแจ้งแล้ว นั้น

กรมส่งเสริมการปกครองท้องถิ่นได้รับแจ้งจากกรมอนามัยว่า ได้ดำเนินการขับเคลื่อน  
งานสุขาภิบาลอาหารในสถานศึกษาที่ดำเนินงานโครงการพัฒนาเด็กและเยาวชน (กพด.) ปีงบประมาณ   
พ.ศ. 2565 เพื่อสำรวจสถานการณ์การจัดการสุขาภิบาลอาหารโรงครัวในโรงเรียน พัฒนาแนวทาง  
การดำเนินงาน รวมถึงสนับสนุนการพัฒนาศักยภาพผู้ดูแลโรงครัวโรงเรียนในการควบคุม กำกับ ดูแลการจัดการสุขาภิบาลอาหารให้ถูกสุขลักษณะ ส่งผลให้นักเรียนได้รับประทานอาหารที่สะอาด ปลอดภัย เพื่อลดความเสี่ยงของการเกิดโรคอาหารและน้ำเป็นสื่อ ขอความร่วมมือจังหวัดแจ้งองค์กรปกครองส่วนท้องถิ่นที่มีสถานศึกษา  
ที่ดำเนินงานโครงการพัฒนาเด็กและเยาวชน (กพด.) ดำเนินการ ดังนี้

1. สำรวจสถานการณ์การจัดการสุขาภิบาลอาหารโรงครัวในสถานศึกษาที่ดำเนินงาน  
โครงการพัฒนาเด็กและเยาวชน (กพด.) โดยใช้แบบสำรวจที่เป็นเอกสารและนำเข้าในระบบ google form ภายในวันที่ 30 พฤศจิกายน 2564

2. ประสาน สนับสนุนการพัฒนาศักยภาพผู้ดูแลโรงครัวในสถานศึกษาที่ดำเนินงาน  
โครงการพัฒนาเด็กและเยาวชน (กพด.) ให้มีความรู้ความเข้าใจในการควบคุม กำกับ ดูแลโรงครัวให้ถูกสุขลักษณะ สะอาด ปลอดภัย โดยการให้ผู้ดูแลโรงครัวเข้ารับการอบรมหลักสูตรสุขาภิบาลอาหารสำหรับผู้สัมผัสอาหาร  
ขององค์กรปกครองส่วนท้องถิ่นหรือหน่วยงานสาธารณสุขในพื้นที่

รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

ขอแสดงความนับถือ

(นายประยูร รัตนเสนีย์)

อธิบดีกรมส่งเสริมการปกครองท้องถิ่น

รอง อสถ. .....................................

ผอ.กศ. .........................................

ผอ.กง.ยศ. ....................................

หน.ฝ. ...........................................

หน.ง. ............................................

จนท. ............................................

กองส่งเสริมและพัฒนาการจัดการศึกษาท้องถิ่น

กลุ่มงานยุทธศาสตร์การพัฒนาการจัดการศึกษาท้องถิ่น

โทรศัพท์ 0 2241 9000 ต่อ 5324 / โทรสาร 0 2241 9021-3 ต่อ 318

ผอ.กง.ยศ. ....................................

หน.ฝ. ...........................................

หน.ง. ............................................

จนท. ............................................

ไปรษณีย์อิเล็กทรอนิกส์ saraban@dla.go.th

**บัญชีรายชื่อจังหวัดแนบท้าย**

หนังสือกรมส่งเสริมการปกครองท้องถิ่น ที่ มท 0816.2/ว 2560 ลงวันที่ 2 พฤศจิกายน 2565

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

1. ผู้ว่าราชการจังหวัดตาก
2. ผู้ว่าราชการจังหวัดน่าน
3. ผู้ว่าราชการจังหวัดระนอง
4. ผู้ว่าราชการจังหวัดสกลนคร